Politiet lukkede natten til søndag to diskoteker, Crazy Daisy i Fjerritslev og El-Rigo ligeledes i Fjerritslev.

De to diskoteker blev lukket på grund af, at der ikke var dørmænd til stede, selv om der begge steder var fuldt hus. Nordjyllands Politi kom forbi Crazy Daisy kort før klokken to i nat, her var omkring 100 mennesker, men altså ingen dørmand. - Det er en overtrædelse af stedets bevilling, og derfor lukkede vi det, siger vagtchef Henrik Beck. Kort efter kørte patruljen forbi El-Rigo, her var omkring 200 gæster, men heller ikke dørmænd til at holde ro og orden på stedet. Også det sted blev lukket øjeblikkeligt af ordensmagten. - Vi kan ikke have, at folk går ud og ind fra værtshusene med ølflasker i hånden og forstyrer den almindelige offentlige fred, siger vagtchefen, som forudsiger, at begge steder i Fjerritslev nu kan se frem til at få en bøde for at have overtrådt vilkårerne for at have bevilling til at drive værthus. Restaurationerne kan i gentagelsestilfælde risikere at miste bevillingen.S